stanford-oval/wikipedia huggingface dataset:
Uuskarismaattisuus
Historia

Uuskarismaattisuus-termistä käytetään myös nimitystä Pyhän Hengen kolmas aalto. Ensimmäinen aalto tarkoitti Yhdysvalloissa 1900-luvun alussa syntynyttä helluntailaisuutta ja toinen aalto puolestaan 1960-luvulla kehkeytynyttä enimmäkseen kirkkokuntien helmoissa pysynyttä karismaattista liikettä.
Usein tällaisia seurakuntia johtivat vähän muodollista koulutusta hankkineet ihmiset. 1970-luvulla muodostui Fort Lauderdalessa, Floridassa alkanut seurakunnan jäsenten opetuslapseutta korostava paimennusliike (Shepherding movement) joka tunnetaan myös nimellä Discipleship Movement. Jokainen Shepherding movement -liikkeen jäsen alistettiin vanhemman kirkon jäsenen paimennettavaksi. Paimennusliike levisi maailmalla, herättäen ristiriitaisia tunteita varhaisen karismaattisen liikkeen keskuudessa ja se toimi yhtenä liikettä 1970-luvulla jakaneena voimana. Jakaantumisen jälkeen uuskarismaattinen liike kasvoi vielä nopeammin kuin karismaattinen liike.
1970-luvulta alkaen maailmalla perustettiin monia riippumattomia seurakuntia, kuten Vineyard Christian Fellowship, johon kuuluu yli 500 seurakuntaa.  Tämä liike sai 1990-luvun alussa laajaa julkisuutta niin sanotun "Toronton siunaus" -liikehdinnän vuoksi. Jotkut uuskarismaatikot pitävät Toronton herätystä Pyhän Hengen neljäntenä ja viimeisenä aaltona ennen lopun ajan alkua.
Kenneth E. Haginin perustama menestysteologia (Uskon Sana -liike) on osaltaan vaikuttanut uuskarismaattisuuteen. Menestysteologialle on luonteenomaista parantamisherätyksestä juontava ajatus, jonka mukaan sairaus ei ole Jumalan tahdon mukaista. Menestysteologiassa ajatellaan, että uudestisyntymisen seurauksena ihmiselle tulee oikeus myös fyysiseen terveyteen ja yltäkylläisyyteen elämässä.
Kiinan kotiseurakuntaliike ja Afrikassa perustettavat itsenäiset seurakunnat lasketaan myös uuskarismaattisuuteen kuuluviksi ja maailmalla laskettiinkin olleen noin 295 miljoonaa uuskarismaattista kristittyä vuonna 2000, mikä ryhmä myös kasvoi nopeimmin helluntailais-karismaattisista ryhmistä yleisestikin. Vuonna 2012 arvioitiin että helluntailais-karismaattisiin seurakuntiin ja kirkkoihin kuuluu noin 580 miljoonaa ihmistä. Se on katolisen kirkon jälkeen suurin kristillinen ryhmittymä.
Uuskarismaattisuus Suomessa

Niilo Yli-Vainion uran jälkeen Suomessakin oli lopunaikojen ja herätyksen odottamista korostavaa ilmapiiriä ja liikehdinnän vanavedessä syntyivät muun muassa Suur-Helsingin seurakunta ja Elävä Sana -seurakunta. Vineyard-liike alkoi myös ulottua maahan. Ilmiö oli kuitenkin suhteellisen marginaalinen 1980- ja 1990-luvuilla. 1990-luvun puolivälissä Suur-Helsingin seurakunnasta lähtenyt "nauruherätys" (torontolaisuus) levisi myös muihin karismaattisiin seurakuntiin. Sitä ei kuitenkaan hyväksytty useimmissa perinteisemmissä seurakunnissa, liikehdintä sai runsaasti huomiota myös tiedotusvälineissä ja se herätti kritiikkiä evankelis-luterilaisessa kirkossa ja vapaissa suunnissa. Uudistuksen kannattajat perustivat uusia seurakuntia. Osa torontolaisesta nauruherätyksestä jäi kuitenkin vanhojen helluntai- ja vapaaseurakuntiensa sisälle, esimerkkeinä helluntaiherätykseen kuuluva Pakilan Risteyspaikka seurakunta ja Järvenpään vapaaseurakunta Arkki.
Tunnettuja suomalaisia uuskarismaattisia seurakuntia ovat City-seurakunnat, joista ensimmäinen perustettiin 1995 Joensuussa. Vuonna 2015 seurakunta yhdistyi Joensuun vapaaseurakunnan kanssa. Uuskarismaattiset seurakunnat tekevät myös yhteistyötä järjestäen konferensseja ja julkaisten yhteisiä painotuotteita, kuten Näky-lehteä. Vuonna 2006 uuskarismaatikkoihin arvioitiin Suomessa kuuluvan muutama tuhat ihmistä. Vuonna 2010 arvioitiin, että kannattajia jotka osallistuvat valikoivasti uuskarismaattisten seurakuntien sekä evankeliointi- ja lähetysjärjestöjen toimintaan, on vajaa 10 000. Vakituisemmin yhteisöihin kuuluvien jäsenten määräksi arvioitiin 4 000 - 5 000.
Mediakanavina toimivat esimerkiksi TV7, Radio Dei sekä evankeliointi- ja tiedotussivustot Internetissä.
Maaseudulla uuskarismaattisen liikkeen toiminta itsenäisinä seurakuntina on vähäistä, mutta kiertävä evankeliointitoiminta ja Internet tavoittavat kannattajakuntaa myös maakunnissa. Uuskarismaattisuus on ensisijaisesti kaupunkeihin sijoittuva, nuoriin aikuisiin ja niin kutsuttuun X-sukupolveen eli 1960−1980-luvuilla syntyneisiin vetoava liike. Pääkaupunkiseudulla sijaitsee noin kolmannes Uskonnot Suomessa -tietokantaan kirjatuista uuskarismaattisista yhteisöistä, jotka edustavat toiminnassaan voimakasta yhteisöllisyyttä ja opillisesti fundamentalistista kristillisyyttä. Suomessa ne ovat yleensä 20−50 jäsenen yhteisöjä, harvoissa on enemmän kuin 100 varsinaista jäsentä, vaikkakin osallistujia yksittäisissä tilaisuuksissa voi olla enemmän. Jäsenistön liikkuvuus ja vaihtuvuus uuskarismaattisissa yhteisöissä on varsin vilkasta.
Suomessa on myös joitakin afrikkalaistaustaisia seurakuntia, joita voi luonnehtia uuskarismaattisiksi. Nigerialainen Pa Nikandayomi perusti Redeemed Christian Church -kirkkokunnan vuonna 1952 Lagosissa.  Helsinki Hosanna Chapel perustettiin vuonna 2001 ja se kuuluu RCC:hen.  Seurakunnalla on toimintaa Helsingissä, Turussa ja Tampereella. Jäseniä on yhteensä noin 10.
Merkittävin uuskarismaattisten seurakuntien yhteistapahtuma on vuodesta 1997 järjestetty NÄKY-konferenssi.
Uskomukset ja opilliset piirteet

Uuskarismaattiset kristityt perustavat uskonsa Raamattuun muiden helluntailais-karismaattisten liikkeiden tapaan. Raamattua pidetään Jumalan sanana ja opin ja uskonelämän ylimpänä auktoriteettina. Yhdistävä tekijä on myös Pyhän Hengen toiminnan korostaminen. Uuskarismaattiset kristityt -käsite sisältää hyvin monella lailla ajattelevia ryhmiä.
Armolahjat ovat tärkeitä, mutta niitä ei korosteta kuten helluntailaisten keskuudessa. Armolahjoja tärkeämpi käsite on voitelu, jonka katsotaan olevan kaksiosainen, toisaalta se on kertakaikkinen Pyhän Hengen kaste, toisaalta jatkuvaa elämistä Pyhässä Hengessä. Voitelu on uuskarismaattisuudessa myös Pyhän Hengen antamaa erityistä rohkeutta, taitoa ja viisautta suorittaa jotain tehtävää. Uskovalla voidaan katsoa olevan esimerkiksi olla saarnaamisen, opettamisen, nuhtelemisen tai vakuuttamisen voitelu. Jokainen uskova on voideltu pelastukseen, mutta vain harva on voideltu Efesolaiskirjeen 4:11:ssa mainitun viisitahoisen palvelutehtävän virkoihin (apostoli, profeetta, evankelista, pastori ja opettaja).
Lopunaikojen läheisyys ja odotus on keskeinen piirre, kuten kaikessa helluntailais-karismaattisessa kristillisyydessä. Opit tuhatvuotisesta valtakunnasta ja uskovien taivaaseen tempaamisesta ovat suosittuja. Lopunaikojen odotuksessa keskeinen on Yhdysvaltain vanhasta karismaattisuudesta poimittu oppi lopunajan viimeisestä suuresta herätyksestä.
Hengellisen sodankäynnin käsite liittyy keskeisesti uuskarismaattisuudessa lopunajan odotukseen. Uuskarismaatikkojen mukaan paholainen vastustaa lopunaikojen herätystä kaikin keinoin ja mobilisoi kaikki pahuuden voimat tätä tarkoitusta varten. Ainoastaan valveutuneet ihmiset ovat perillä asiasta. Kristittyjen tehtävänä on vastustaa pahuuden valtoja jatkuvassa rukouksessa sekä oman vaelluksensa puhtaudessa, jolla tarkoitetaan uskovalle soveliasta elämää, mutta myös ajatusten puhtautta.
Uuskarismaattisissa piireissä suosittu on soluseurakuntamalli, joka tunnetaan myös nimellä G-12-malli (Government of 12). Tarkoituksena on kasvattaa paikallisseurakuntaa kotiryhmien kasvun kautta. Tarkoitus on että jokaisesta solun jäsenestä tulee uuden solun johtaja ja uusien solujen synnyn myötä on mahdollista perustaa uusia seurakuntia. G-12-malli toteuttaa helluntailais-karismaattista yleisen pappeuden ihannetta, siinä ajatellaan, että jokaisella seurakuntalaisella on kutsu ja armoitus toimia johtajana ja hoitaa seurakunnan perustehtäviä. Raamatullisena perusteena on idea Jeesuksen 12 opetuslapsesta kristinuskon alkusoluna.
Etiikka ja elämäntapa

Uuskarismaattisessa uskossa keskeisellä sijalla on hengessä eläminen joka läpäisee hengellisen ja myös arkisen elämän. Ei ole mahdollista vaeltaa sekä hengellisen, että maallisen maailman mukaan. Uskoa eletään todeksi sekä ajatusten että tekojen tasolla, joka tarkoittaa mm. päihteetöntä ja hyvämoraalista elämää. Uuskarismaattisissa seurakunnissa saattaa olla runsaasti ”kadulta pelastuneita” ihmisiä, jotka ovat kokeneet elämässään suuria tragedioita ja tulleet niiden myötä uskoon. Jumalan valtakunnan asiat asetetaan maallisten asioiden edelle, joka ilmenee muun muassa lähetys- ja evankelioimistyönä. Liikkeessä korostetaan usein ns. ystävyysevankeliointia eli evankeliointia arkipäivässä töissä ja harrastuksissa. Lisäksi suuria evankelioimiskampanjoita harrastetaan kotimaassa ja ulkomailla. Hengessä vaeltamisen eräs muoto on myös, että uuskarismaatikko jättää vuodeksi tai pariksi opintonsa tai työnsä opiskellakseen jossain karismaattisessa raamattukoulussa. Myös säännöllinen kymmenysten lahjoittaminen jumalanvaltakunnan työhön katsotaan kuuluvan hengessä vaeltamiseen.
Toimintamuodot ja rituaalit

Muun kristikunnan valtavirran tapaan uuskarismaattiset kristityt käyttävät vesikastetta ja viettävät ehtoollista. Lisäksi saatetaan harjoittaa sairaiden voitelua ja jalkojen pesua ennen ehtoollista. Sakramentteja (kaste ja ehtoollinen) ei nähdä vanhojen kirkkojen tapaan armonvälineinä, vaan vertauskuvallisina pyhinä toimituksina Raamatun antaman esimerkin mukaan.
Kaste on tavallisesti upotuskasteena toteutettu ns. uskovien kaste. Kasteen edellytyksenä on oman uskon julkinen tunnustaminen. Monessa uuskarismaattisessa yhteisössä kasteen myötä saavutetaan seurakunnan täysivaltainen jäsenyys. Myös henkilö, joka ei halua liittyä seurakuntaan voidaan kastaa.
Ehtoollista pidetään yhteysateriana, jossa Jeesus on läsnä. Säännöllistä osallistumista ehtoolliselle pidetään hyvänä hengelliselle kasvulle. Ehtoollisaineina käytetään happamatonta leipää ja usein viinin sijasta mehua. Ehtoolliselle osallistumiseksi ei tavallisesti edellytetä kastetta.
Tyypillisesti uuskarismaattisen seurakunnan ohjelmaan kuuluu pienryhmien lisäksi viikoittainen jumalanpalvelus. Se on hyvin vapaamuotoinen, spontaanius ja avoimuus Pyhän Hengen johdatukselle koetaan tärkeäksi. Keskeisessä osassa ovat puhe, ylistyslaulut ja todistuspuheenvuorot, päämääränä on Jumalan aito kohtaaminen.
Kritiikkiä

Uuskarismaattisia yhteisöjä on arvosteltu kritiikittömästä suhtautumisesta erillisiin ilmiöihin ja on puhuttu äärikarismaattisuudesta. Kritiikittömään karismaattisuuteen on katsottu liittyvän merkittäviä ongelmia, joita ovat uskon vahvuuden ja parantumisen välisen yhteyden korostaminen, sairauksien demonisointi ja yksittäisten saarnaajien tai johtajien auktoriteetin korostaminen.
Konservatiivisen kristillisyyden suunnalta tyypillisiä kritiikin aiheita on mm. uuskarismaattisen liikkeen vähäinen painotus oikeaoppisuuteen. Toisin kuin esimerkiksi helluntaiherätyksessä, karismaattisessa ja uuskarismaattisessa liikkeessä ei ole tehty opillisia linjauksia suhtautumisessa harhaoppeihin ja sielullisuuteen.
Timo Pokki on ilmaissut huolensa siitä, että jos kirkon traditio esimerkiksi viran ja sakramenttien suhteen sivuutetaan ja oma hengellinen kokemus nostetaan uskonsisällön tulkinnan tärkeimmäksi työkaluksi, on vaarana kristinuskon ulkopuolelle ajautuminen tai siitä ainakin osittainen vieraantuminen.
Osa kritiikistä nojaa siihen, että karismaattisissa tapahtumissa esiintyy ilmiöitä, joille Raamattu ei anna täsmällistä esikuvaa. Esimerkiksi kaatumisia rukouspalvelussa on kritisoitu siitä, että ihmiset yleensä kaatuvat kopparin ohjaamina selälleen, vaikka Raamatussa mainitaan suoraan vain kasvoilleen kaatuminen.
David Wilkerson on kritisoinut joitakin uuskarismaattisessa liikehdinnässä (Toronton siunaus) paikoin esiintyneitä ilmiöitä, kuten vapinaa, lattialle kaatumista, hysteeristä naurua, hoipertelua ja outoa ääntelyä.
Aiheesta muualla

Tunnustuskuntiin sitoutumattomasta uuskarismaattisuudesta Uskonnot Suomessa -hankkeen sivustolla (Arkistoitu – Internet Archive)
Jøvikin kappeli

| Jøvikin kappeli Jøvik kapell |
| --- | --- |
Sijainti:  Tromssa, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1920
Materiaali:  puu
Istumapaikkoja:  100
Lisää rakennusartikkeleitaArkkitehtuurin teemasivulla
Jøvikin kappeli (norj. Jøvik kapell) on Tromssan kunnassa Norjassa sijaitseva puukirkko vuodelta 1920.
Aiheesta muualla

Kuvia tai muita tiedostoja aiheesta Jøvikin kappeli Wikimedia Commonsissa
Yannick Weber

| Yannick Weber |
| --- | --- |

Henkilötiedot
Syntynyt: 23. syyskuuta 1988 (ikä 36) Morges, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Pituus:  181 cm
Paino:  91 kg
Seura
Seura:  Pittsburgh Penguins
Sarja:  NHL
Pelinumero:  7
Pelaajaura
Pääsarjaura:  2005–
Aik. seurat:  Kitchener Rangers (OHL) Hamilton Bulldogs (AHL) Montreal Canadiens (NHL) Genève-Servette HC (NLA) Vancouver Canucks (NHL) Utica Comets (AHL)   Nashville Predators (NHL)
NHL-varaus:  73. varaus, 2007 Montreal Canadiens
Yannick Weber (s. 23. syyskuuta 1988 Morges, Sveitsi) on sveitsiläinen jääkiekkoilija, pelipaikaltaan puolustaja. Hän edustaa NHL-liigassa pelaavaa Pittsburgh Penguinsin organisaatioita. Montreal Canadiens varasi Weberin vuoden 2007 NHL:n varaustilaisuudessa numerolla 73.
Ura

Weber aloitti uransa vuonna 2005 Sveitsin jääkiekon toiseksi korkeimmalla sarjatasolla SC Langenthal -joukkueessa. Seuraavalla kaudella hän siirtyi OHL-junioriliigaan, Kitchener Rangers -joukkueeseen, jossa hän pelasi kolme kautta. Hänet valittiin kaudella 2006–2007 OHL:n toiseen tähdistökentälliseen ja tulokastähdistökentälliseen. Seuraavalla kaudella hän voitti OHL:n mestaruuden ja hänet valittiin taas toiseen tähdistöön.
15. elokuuta 2008 Weber kirjoitti kolmen vuoden sopimuksen Montreal Canadiensin kanssa. Kaudella 2008–2009 hän pelasi Montrealin farmissa Hamilton Bulldogsissa, jossa hän keräsi 68 ottelussa 44 pistettä. Ensimmäisen ottelunsa hän pelasi 8. tammikuuta 2009 Toronto Maple Leafsia vastaan 6-2-tulokseen päättyneessä ottelussa. Pudotuspeleissä Boston Bruinsia vastaan Weber teki ensimmäisen maalinsa Tim Thomasia vastaan. Weber saavutti ottelussa maalin lisäksi syöttöpisteen ja hänet valittiin otteluun kolmanneksi tähdeksi. Boston pudotti Montrealin suoraan neljässä ottelussa, joka pelattiin 22. huhtikuuta 2009.
Weber teki uransa ensimmäisen runkosarjamaalin NHL:ssä 9. helmikuuta 2011 juuri Thomasia vastaan. Hän teki kaksi maalia pudotuspelisarjassa Boston Bruinsia vastaan, ohitattaessaan kahdesti Thomasin. Täten Weberin uran neljä ensimmäistä NHL-maalia ovat syntyneet samaa maalivahtia vastaan kahden vuoden aikana. Kaudella 2010–2011 Weber teki NHL:ssä 41 runkosarjaottelussa tehot 1+10=11.
Heinäkuussa 2013 Weber siirtyi Vancouver Canucksiin.
Maajoukkueura

Weber edusti Sveitsiä alle 18-vuotiaiden MM-kisoissa vuonna 2005. Seuraavana vuonna hän pelasi 18-vuotiaiden kisojen lisäksi nuorten MM-kilpailuissa. Hän pelasi vielä vuosina 2007 ja 2008 nuorten kisoissa. Weber edusti Sveitsiä vuoden 2009 MM-kotikisoissa. Turnauksessa hän pelasi kolme ottelua vailla tehopisteitä.
Aiheesta muualla

Yannick Weber The Internet Hockey Databasessa (englanniksi)
| --- | --- |
Auktoriteettitunnisteet: Henkilöt :  Yle
Esko Härkönen

Esko Olavi Härkönen (22. heinäkuuta 1930 Saarijärvi – 28. marraskuuta 1992 Saarijärvi) oli suomalainen kansanedustaja. Hän toimi Suomen Keskustan kansanedustajana vuosina 1970–1979. Hän oli kansanedustajana Keski-Suomen läänin vaalipiiristä.
Frans Härmä

Frans Vihtori (F. V.) Härmä (15. syyskuuta 1881 Tyrvää – 3. tammikuuta 1962 Pori) oli suomalainen poliitikko, toimittaja ja kaupunginjohtaja. Hän toimi Porin ensimmäisenä uuden kunnallislain mukaisena kaupunginjohtajana vuosina 1929–1946.
Hän istui Kokoomuksen kansanedustajana Turun läänin pohjoisesta vaalipiiristä syyskuusta 1922 heinäkuuhun 1929. Härmä toimi lisäksi muun muassa Satakunnan Sanomien päätoimittajana vuosina 1907–1911 ja Porin kaupunginjohtajana 1929–1947. Hän oli filosofian tohtori (1917).
Härmän vanhemmat olivat maanviljelijä Kaarle Viktor Härmä ja Hilma Karoliina Topi. Hän meni vuonna 1929 naimisiin Laura Irene Olivia Sjöblomin kanssa.
Eurovision laulukilpailu 2008

| Eurovision laulukilpailu 2008 "Confluence Of Sound" ("Äänen yhdistelmä") |
| --- | --- |
 Belgradin Euroviisujen virallinen logo.
Päivämäärät
Päivämäärä(t):  20. toukokuuta (1. semifinaali)¹ 22. toukokuuta (2. semifinaali)¹ 24. toukokuuta (finaali)
Isäntä
Tapahtumapaikka:  Beogradska arena, Belgrad, Serbia
Juontaja(t):  Jovana Janković Željko Joksimović
Isäntämaan toimittaja:  RTS
Osallistujat
Osallistujien määrä:  43
Uudet maat:   Azerbaidžan   San Marino
Vetäytyvät maat:   Itävalta
Äänestys- järjestelmä:  Puhelinäänestys, käytössä nykyinen pistejärjestelmä.
Äänestys
Voittaja:  Venäjä "Believe"
Nolla pistettä saaneet:  –
Osallistujakartta

   Maat, jotka osallistuivat vuonna 2008   Maat, jotka eivät päässeet finaaliin   Maat, jotka eivät osallistuneet vuonna 2008  
Muuta
 ¹Käytössä ensimmäistä kertaa kaksiosainen semifinaali.  ²Tähän mennessä eniten osallistuneita maita. 
Eurovision laulukilpailu · Teemasivu
 ◄ 2007  2009 ► 
Eurovision laulukilpailu 2008 oli 53. Eurovision laulukilpailu. Se järjestettiin Serbian pääkaupungissa Belgradissa. Kilpailun semifinaalit järjestettiin 20. ja 22. toukokuuta ja finaali 24. toukokuuta 2008.
Edellisinä vuosina pidetty semifinaali järjestettiin ensimmäistä kertaa kaksiosaisena. Kymmenen edellisen vuoden parasta ei entiseen tapaan päässyt suoraan finaaliin lukuun ottamatta voittajaa. Serbia oli Marija Šerifovićin voitettua edellisen kilpailun Helsingissä järjestävänä maana mukana kilpailun finaalissa, kuten myös kilpailun neljä suurinta rahoittajamaata Iso-Britannia, Saksa, Ranska ja Espanja. Belgradin kisoihin tuli myös kaksi uutta maata, Azerbaidžan ja San Marino. Itävalta vetäytyi kisasta pois. Syiksi boikotointiin Itävalta ilmoitti itävaltalaisten vähäisen kiinnostuksen Euroviisuihin ja naapurimaita suosivan pistejaon.
Kilpailun voitti ensimmäistä kertaa Venäjä. Dima Bilanin esittämä kappale "Believe" keräsi 272 pistettä.
Tapahtumapaikka

Kilpailuareenana toimi Beogradska arena. Euroopan Yleisradioliitto EBU pohti helmikuussa 2008 mahdollisesta kilpailujen siirtämisestä, Serbiassa Kosovon itsenäistymisen aiheuttamien mellakoiden takia. Kuitenkin, 22. helmikuuta EBU:n jäsenet päättivät puhelinkonferenssissa kisojen pysyvän Belgradissa. Kisojen järjestäjäyhtiö lupautui pitämään huolen kilpailijoiden turvallisuudesta.
Formaatti > Semifinaalit

Vuoden 2004 kilpailusta alkaen kisattu semifinaali järjestettiin ensimmäistä kertaa kaksiosaisena. Isäntämaa Serbia, sekä suuret rahoittajamaat Iso-Britannia, Saksa, Ranska ja Espanja etenivät suoraan kilpailun finaaliin. Loput osallistujamaat jaettiin kahteen semifinaaliin arpomalla 28. tammikuuta 2008. Esiintymisjärjestys arvottiin 17. maaliskuuta 2008. Molemmat arvonnat suoritettiin Belgradissa joukkueenjohtajien kokouksissa. Muun muassa RTS näytti molemmat arvonnat, ja niitä pystyi seuraamaan myös internetistä.
Molemmista semifinaaleista pääsi kymmenen laulua jatkoon finaaliin. Uutena sääntönä myös jokaisessa osallistujamaassa istuvat vararaadit saivat päättää yhden jatkoonmenijän kummastakin semifinaalista. Finaaliin selvisi puhelinäänestyksessä yhdeksän eniten pisteitä saanutta esitystä sekä niiden ulkopuolelta parhaiten raadin äänestyksessä pärjännyt esitys. Ensimmäisessä semifinaalissa raadin valinta oli Puola, joka oli kuitenkin sijoittunut myös puhelinäänestyksessä kymmenenneksi. Sen sijaan toisessa semifinaalissa raadin valinta Ruotsi sijoittui puhelinäänestyksessä sijalle 12.
Jokainen osallistujamaa äänesti siinä semifinaalissa, jossa itse kilpaili. Varmoista finalisteista Espanja ja Saksa äänestivät ensimmäisessä semifinaalissa sekä Iso-Britannia, Ranska ja Serbia toisessa semifinaalissa.
Formaatti > Semifinaalit > Jako semifinaaleihin kuudesta arvontakorista äänestyshistorian ja sijainnin mukaan

Automaattiset finalistimaat jaettiin arvalla kahteen ryhmään, jotka äänestivät eri semifinaaleissa.
| Kori 1 | Kori 2 | Kori 3 |
| --- | --- | --- |
|   Albania   Bosnia ja Hertsegovina   Kroatia   Makedonia   Montenegro   Slovenia |   Islanti   Norja   Ruotsi   Suomi   Tanska   Viro |   Alankomaat   Belgia   Bulgaria   Kreikka   Kypros   Turkki |
| Kori 4 | Kori 5 | Kori 6 |
|   Andorra   Irlanti   Latvia   Liettua   Portugali   Romania |   Armenia   Georgia   Israel   Moldova   Ukraina   Valko-Venäjä   Venäjä |   Azerbaidžan (uusi maa)   Malta   Puola   San Marino (uusi maa)   Sveitsi   Tšekki   Unkari |
Osallistujamaat > Semifinaali 1 (20. toukokuuta)

| Sija | Numero | Maa | Artisti(t) | Kappale | Suomennos | Pisteet | Nro finaalissa |
| --- | --- | --- | --- | --- | --- | --- | --- |
| 14. | 01 |  Montenegro | Stefan Filipović | "Zauvijek volim te" | "Rakastan sinua ikuisesti" | 23 | - |
| 5. | 02 |  Israel | Boaz | "The Fire in Your Eyes" | "Tuli silmissäsi" | 104 | 07 |
| 18. | 03 |  Viro | Kreisiraadio | "Leto svet" | "Kesävalot" | 8 | - |
| 12. | 04 |  Moldova | Geta Burlacu | "A Century of Love" | "Rakkauden vuosisata" | 36 | - |
| 19. | 05 |  San Marino | Miodio | "Complice" | "Rikoskumppani" | 5 | - |
| 17. | 06 |  Belgia | Ishtar | "O Julissi" |  | 16 | - |
| 6. | 07 |  Azerbaidžan | Elnur & Samir | "Day After Day" | "Päivästä päivään" | 96 | 20 |
| 11. | 08 |  Slovenia | Rebeka Dremelj | "Vrag naj vzame" | "Mukanaan helvettiin" | 36 | - |
| 4. | 09 |  Norja | Maria | "Hold on Be Strong" | "Pidä kiinni, ole vahva" | 106 | 25 |
| 10. | 10 |  Puola | Isis Gee | "For Life" | "Elämää varten" | 42 | 10 |
| 15. | 11 |  Irlanti | Dustin the Turkey | "Irelande Douze Pointe" | "Irlanti, kaksitoista pistettä" | 22 | - |
| 15. | 12 |  Andorra | Gisela | "Casanova" |  | 22 | - |
| 9. | 13 |  Bosnia ja Hertsegovina | Elvir Laković Laka | "Pokušaj" | "Yritä" | 72 | 06 |
| 2. | 14 |  Armenia | Sirusho | "Qele Qele" | "Mennään, mennään" | 139 | 05 |
| 13. | 15 |  Alankomaat | Hind | "Your Heart Belongs to Me" | "Sydämesi kuuluu minulle" | 27 | - |
| 8. | 16 |  Suomi | Teräsbetoni | "Missä miehet ratsastaa" |  | 79 | 08 |
| 7. | 17 |  Romania | Nico & Vlad | "Pe-o margine de lume" | "Maailman reunalla" | 94 | 01 |
| 3. | 18 |  Venäjä | Dima Bilan | "Believe" | "Usko" | 135 | 24 |
| 1. | 19 |  Kreikka | Kalomira | "Secret Combination"  | "Salainen yhdistelmä" | 156 | 21 |
Osallistujamaat > Semifinaali 2 (22. toukokuuta)

| Sija | Numero | Maa | Artisti(t) | Kappale | Suomennos | Pisteet | Nro finaalissa |
| --- | --- | --- | --- | --- | --- | --- | --- |
| 8. | 01 |  Islanti | Euroband | "This Is My Life" | "Tämä on elämäni" | 68 | 11 |
| 12. | 02 |  Ruotsi | Charlotte Perrelli | "Hero" | "Sankari" | 54 | 15 |
| 7. | 03 |  Turkki | Mor ve Ötesi | "Deli" | "Hullu" | 85 | 12 |
| 1. | 04 |  Ukraina | Ani Lorak | "Shady Lady" | "Varjoisa nainen" | 152 | 18 |
| 16. | 05 |  Liettua | Jeronimas Milius | "Nomads in the Night" | "Nomadit yössä" | 30 | - |
| 9. | 06 |  Albania | Olta Boka | "Zemrën E lamë peng" | "Sydämet loukussa ajoissa" | 67 | 03 |
| 13. | 07 |  Sveitsi | Paolo Meneguzzi | "Era stupendo" | "Se oli mahtavaa" | 47 | - |
| 18. | 08 |  Tšekki | Tereza Kerndlová | "Have Some Fun" | "Pidä hauskaa" | 9 | - |
| 17. | 09 |  Valko-Venäjä | Ruslan Alehno | "Hasta la vista" | "Näkemiin" | 27 | - |
| 6. | 10 |  Latvia | Pirates of the Sea | "Wolves of the Sea" | "Meren sudet" | 86 | 14 |
| 3. | 11 |  Kroatia | Kraljevi Ulice & 75 Cents | "Romanca" | "Romanssi" | 112 | 09 |
| 11. | 12 |  Bulgaria | Deep Zone & Balthazar | "DJ, Take Me Away" | "DJ, Vie minut pois" | 56 | - |
| 3. | 13 |  Tanska | Simon Mathew | "All Night Long" | "Koko yön" | 112 | 16 |
| 5. | 14 |  Georgia | Diana Gurtskaya | "Peace Will Come" | "Rauha tulee" | 107 | 17 |
| 19. | 15 |  Unkari | Csézy | "Candlelight" | "Kynttilänvalo" | 6 | - |
| 14. | 16 |  Malta | Morena | "Vodka" |  | 38 | - |
| 15. | 17 |  Kypros | Evdokia Kadi | "Femme fatale" | "Kohtalokas nainen" | 36 | - |
| 10. | 18 |  Makedonia | Tamara, Vrčak & Adrijan | "Let Me Love You" | "Anna minun rakastaa sinua" | 64 | - |
| 2. | 19 |  Portugali | Vânia Fernandes | "Senhora do mar (Negras Águas)" | "Merten Kuningatar (Pimeät vedet)" | 120 | 13 |